Diari Oficial de la Generalitat Valenciana


Sumari del DOGV 5653, del 04-12-2007 (2007/14805)

DECRET 231/2007, de 30 de novembre, del Consell, de pel qual regula la Comissió Interdepartamental de Cooperació al Desenrotllament.
------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2007/11/30/231/dof/vci/html**

### Dades del document

Número de DOGV
:   5653

Data del DOGV
:   04-12-2007

Secció del DOGV
:   I. DISPOSICIONS GENERALS

Número del document
:   2007/14407


Data del document
:   30-11-2007

Organisme emissor
:   Conselleria d'Immigració i Ciutadania

Tipus de document
:   Decret

Anàlisi jurídica

 Descriptors 

:   * organització administrativa
    * ajuda al desenvolupament
    * reglament intern
    * legislació

DECRET 231/2007, de 30 de novembre, del Consell, de pel qual regula la Comissió Interdepartamental de Cooperació al Desenrotllament. [2007/14584]  
La Llei 6/2007, de 9 de febrer, de la Generalitat, de la Cooperació al Desenrotllament de la Comunitat Valenciana, va crear entre els seus òrgans de coordinació i assessorament, regulats en el seu capítol III, la Comissió Interdepartamental de Cooperació al Desenrotllament, com a òrgan de coordinació interdepartamental del Consell en este àmbit.  
Això respon a l'objectiu d'impulsar la participació transversal de tots els departaments de la Generalitat en les polítiques públiques del Consell en matèria de cooperació al desenrotllament i potenciar la coordinació entre les institucions públiques valencianes, basant-se en els criteris d'actuació recollits en la mateixa Llei 6/2007, d'acord amb el model de cooperació descentralitzada valenciana.  
Així mateix, la disposició final primera, apartat 2, de l'esmentada llei, establix que, en el termini d'un any des de l'entrada en vigor d'esta, el Consell ha d'aprovar els seus reglaments de desplegament.  
Per raó del que s'ha exposat, a proposta del conseller d'Immigració i Ciutadania i amb la deliberació prèvia del Consell, en la reunió del dia 30 de novembre de 2007,  
DECRETE  
Article 1. Objecte  
El present decret té com a objecte la regulació de la composició i règim de funcionament de la Comissió Interdepartamental de Cooperació al Desenrotllament.  
Article 2. Naturalesa i adscripció de la Comissió Interdepartamental  
1. La Comissió Interdepartamental de Cooperació al Desenrotllament és un òrgan col·legiat de l'administració de la Generalitat al qual correspon la coordinació interdepartamental del Consell en este àmbit.  
2. La Comissió Interdepartamental s'adscriu a la conselleria que té les competències en matèria de cooperació al desenrotllament en la Generalitat.  
Article 3. Funcions de la Comissió Interdepartamental  
Correspon a la Comissió Interdepartamental de Cooperació al Desenrotllament:  
a) Garantir la coordinació, l'intercanvi d'informació, la coherència i la complementarietat de l'activitat de la Generalitat en l'àmbit de la cooperació al desenrotllament.  
b) Informar el pla director i els plans anuals de la cooperació al desenrotllament de la Generalitat i conéixer els respectius informes de revisió, avaluació o seguiment d'estos.  
c) Qualssevol altres competències i funcions relacionades amb el seu àmbit d'actuació o que li siguen atribuïdes per la normativa vigent, així com les que li encomane el Consell i les que li deleguen els òrgans amb competència en la matèria.  
Article 4. Composició de la Comissió Interdepartamental  
1. La Comissió Interdepartamental de Cooperació al Desenrotllament està composta pels membres següents:  
a) Presidència: la persona titular de la conselleria competent en matèria de cooperació internacional al desenrotllament en la Generalitat.  
b) Vicepresidència: la persona titular de la secretaria autonòmica competent en matèria de cooperació internacional al desenrotllament en la Generalitat.  
c) Vocals: una persona representant de cada conselleria de la Generalitat, amb rang mínim de director general, nomenada pel titular de la conselleria respectiva.  
d) Secretaria: la persona titular del centre directiu amb competència en matèria de cooperació internacional al desenrotllament en la Generalitat.  
2. La comissió disposarà d'una secretaria administrativa, que correspondrà a la unitat administrativa que tinga atribuïdes les funcions de secretariat administratiu dels òrgans col·legiats de la Generalitat.  
3. Per a un major coneixement dels temes que s'han de tractar, a les reunions de la Comissió Interdepartamental podrà assistir el personal funcionarial, persones expertes o aquelles altres que el mateix òrgan col·legiat decidisca, disposant de veu però no de vot.  
4. La Comissió Interdepartamental de Cooperació al Desenrotllament podrà acordar la creació de comissions tècniques de treball.  
Article 5. Funcionament de la Comissió Interdepartamental  
1. La constitució, convocatòria, règim de les sessions i d'adopció d'acords i, en general, el funcionament de la Comissió Interdepartamental, s'ajustarà al que establixen els articles 22 a 27 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
2. La Comissió Interdepartamental, sense perjudici del que disposa l'apartat anterior, podrà aprovar normes pròpies de funcionament intern per al millor exercici de les seues atribucions.  
3. La Comissió es reunirà, almenys, dos vegades a l'any en sessió ordinària i, en sessió extraordinària, quan la importància dels assumptes que s'han de tractar ho requerisca, per convocatòria de la seua presidència, a iniciativa pròpia o a petició d'un terç dels seus membres.  
DISPOSICIONS FINALS  
Primera  
La persona titular de la conselleria competent en matèria de cooperació internacional al desenrotllament queda facultada per a dictar les disposicions necessàries per al compliment i desplegament d'este decret.  
Segona  
El present decret entrarà en vigor l'endemà de la publicació en el Diari Oficial de la Comunitat Valenciana.  
València, 30 de novembre de 2007  
El president de la Generalitat,  
FRANCISCO CAMPS ORTIZ  
El conseller d'Immigració i Ciutadania,  
RAFAEL BLASCO CASTANY.


Còpia Permalink ELI